જયપુર : સોમવાર જયપુર સાહિત્ય સમારોહના અંતિમ દિવસે પોતાનાં પુસ્તક એનિથિંગ બટ ખામોશ પર વાતચીત કરતા અભિનેતા, નેતા અને હવે લેખક શત્રુઘ્ન સિન્હાએ કહ્યું કે બોલિવુડનાં કલાકારોએ બાળપણ અને અણસમજુતીમાં અસહિષ્ણુતાની વાતો કરી છે. પટના સાહિબ ખાતેથી ભાજપનાં સાંસદ સિંહાએ કહ્યું કે કાજોલે જેએલએફમાં જે કાંઇ પણ કહ્યું તેની વાત સાથે હું 100 ટકા સંમત છું.ઉલ્લેખનીય છે કે જયપુર લિટરેચર ફેસ્ટિવલમાં આવેલી કાજોલે કહ્યું હતું કે બોલિવુડ અને દેશમાં અસહિષ્ણુતાનો કોઇ સવાલ જ નથી. બોલિવુડનાં સાથીઓએ જે કાંઇ પણ કહ્યુ તેની સાથે મારે કોઇ નિસ્બત નથી.